Mitsubishi Ukrainaga 600dan ortiq elektr yo‘ltanlamaslarni taqdim etdi

2017 yil may oxirida Yaponiyaning Mitsubishi Motors Corporation (MMC) kompaniyasi Ukraina milliy politsiyasiga 635 dona Outlander PHEV yo‘ltanlamaslarini taqdim etdi. Avtomobillarni taqdim etish marosimi Kiyevda bo‘lib o‘tdi. Ukraina tomonidan mamlakat bosh vaziri, MMS nomidan uning prezidenti va ijrochi direktori Osama Masuko qatnashgan. Bu haqda kompaniya matbuot xabarnomasida so‘z yuritilgan. 
Ushbu avtomobillar Yaponiya kompaniyalarining Ukraina hukumati bilan zararli moddalarni chiqarilishiga kvotalar yuzasidan imzolangan kelishuv doirasida berildi. Ukraina hukumati Outlander PHEV yo‘ltanlamaslaridan politsiya xizmat mashinalari sifatida foydalanishni rejalashtirmoqda. 
2013 yili avtomobil bozorida Outlander PHEV paydo bo‘lganidan beri dunyo bo‘ylab 80 768 dona (2016 yakuniga ko‘ra) sotilgan. Bundan tashqari, u 4 yil mobaynida Yevropada eng ko‘p sotilgan elektromobil maqomini egallab keldi.